# Data-URL-er

Med Data-URL-er kan små mengder dokumentdata tas med i selve URL-en. Dette er nyttig for svært små HTML test-tilfeller eller andre tilfeller der det ikke kreves et eget dokument.

`data:,foobar` (merk komma etter kolon) leverer et tekstdokument som bare inneholder`foobar`

Det siste eksempelet leverte et tekstdokument. For HTML-dokumenter må man oppgi MIME-typen `text/html`: `data:text/html,<title>Testdok</title><p>Dette er et testdokument</p>`. Dette gir nøyaktig samme utdata som om innholdet var lastet inn fra et separat dokument.

Det er også mulig å bruke andre tegnsett. Merk at 8-bits tegn må oppgis med et prosent-tegn og to heksadesimale sifre: `data:;charset=iso-8859-1,Gr%FC%DFe aus Schl%E4gl` resulterer i `Grüße aus Schlägl` mens uten oppgitt tegnsett kan man få noe slikt som `Gr??e aus Schl?gl`

Det er mer informasjon å finne på IETF RFC2397.